Corona-chan

Si Corona-chan (, ) ay isang antropomorpikong paglalarawan ng pandemyang COVID-19 at isang meme na unang ginamit sa 4chan at kalauna'y sa Reddit at iba pang mga pahinarya.

 Pangkalahatang-ideya 
Una itong ginawa ng mga tagagamit ng 4chan noong kalagitnaan ng Enero 2020. Bago ang Corona-chan, ang karakter na Ebola-chan na nauugnay sa epidemyang ebola noong 2014 sa kanlurang Aprika ay ikinalat sa mga imageboard at forum na gumagamit ng wikang Ingles. Si Corona-chan ay isang batang babae na may pakpak ng paniki at nakasuot ng pulang cheongsam na may matitinik na bola sa buhok na sumisimbolo sa birus. May hawak siyang alak na tatak Corona sa kanyang kamay at madalas diumano ay lasing. Sa ibang paglalarawan, itinaas niya ang pulang watawat na may limang bituin at kung minsan ay nagaalok ng sopas ng paniki.

Ang subreddit na r/coronachan ay may 2,000 na miyembro at iba't ibang mga paglalarawan ni Corona-chan. Hindi bababa sa 32 sa mga larawang ito ang ipinaskil noong Pebrero 7, 2020. Noong huling bahagi ng Pebrero 2020, si Lushsux ay lumikha ng miyural kung saan lumilitaw si Corona-chan mula sa likod ni PewDiePie.

Sa 4chan, may nagpaskil na may pamagat na "All hail [the scientist], creator of Corona-Chan" (Ipagbunyi [ang dalub-agham], tagalikha ni Corona-Chan) na may kawing sa isang artikulo sa Zero Hedge na nagmumungkahi na ang nasabing coronavirus ay ginawa sa Surian ng Birolohiya sa Wuhan.

 Mga reaksyon 
Iniisip ni Samantha Cole ng Vice Media na ang karakter ay may katangiang Tsino na nakakasakit sa lahi, ngunit maaari rin nitong gawing pampakalma
sa mga tao mula sa madilim na serye ng balita.

Ang Sina, isang media outlet sa Republikang Bayan ng Tsina, ay nagkamali na naniniwala na ang karakter ay nilikha ng isang Hapon, at inihambing ang mga katangian ng karakter kay Hinomoto Oniko (isang paglalarawan sa mga Hapones).

Nang pinaskil ang isang babaeng hindi Tsino ng larawan ni Corona-chan na nag-cosplay sa internet, binatikos siya ng mga Tsinong tagagamit at humingi ng paumanhin. Ipinaliwanag niya na ang babae ay walang intensyon ng diskriminasyon o insulto at nais niyang iparating ang kahalagahan ng paghuhugas ng kanyang mga kamay upang maiwasan ang mga impeksyon. Samantala, pinuna siya ng ibang mga tagagamit dahil sa pagiging walang muwang sa mga Tsinong tagagamit, at ipinagtanggol ang kanyang aktibitad na sinasabing hindi nagkakamali ang mga babae at hindi kailangang humingi ng tawad. Noong Marso 20, 2020, sinabi ng cosplayer na si Yaya Han na ang cosplay ni Corona-chan ay hindi rin katanggap-tanggap gaya ng Nazi cosplay, at hiniling sa iba pang cosplayer na pag-isipang mabuti ang paksa ng cosplay.

Nagbabala si Michał Radomił Wisnyewski, isang Polakong manunulat at tagataguyod ng kulturang Hapones, na ang meme na ito ay nagpapadama sa mga tao na ang responsibilidad para sa pagkalat ng epidemya ay wala sa bansa, ngunit sa mga indibidwal, at itinuturo na ang ilang mga gawa ay mas nakaiwas dito, tulad ng "Komm, süsser Tod" na ginawa ni Ken Ashcorp.

Ayon sa isang ulat ng Federal Protective Service ng Estados Unidos, ilang marahas na militante ay tumatalakay sa paggamit ng COVID-19 bilang isang sandatang biyolohikal at kimikal sa Telegram kung saan tinutukoy nila ang bagong uri ng coronavirus bilang "Corona-chan".

 Mga tala at sanggunian 

Kategorya:Mga meme
Kategorya:Pandemya ng COVID-19